Nereta

Nereta on küla (lielciems) Lätis Aizkraukle piirkonnas, Nereta valla halduskeskus. Asub Dienvidsusēja jõe kaldal.

Asulat on esmamainitud 1293. aastal (Nirica). XIV sajandil asutas Aizkraukle komtuur Leedu piiri äärde Nereta mõisa. 1570. aastal rajati Nereta kirik, aastail 1583–1592 asendati selle puidust hoone kivist ehitisega. 1596. aastal asutati Neretasse hertsog Gotthard Kettleri korraldusel ladinakeelne kool. 1672. aastal on asulat dokumentides juba alevina mainitud.

Suur Põhjasõda tõi kaasa Nereta languse. Sõjaga kaasas käinud katk laastas alevit rängalt. Neli aastat pärast epideemiat oli Neretas vaid kaks elanikku. Aastail 1950–1990 oli Nereta taas alev. Aastatel 2009–2021 jäi asula Nereta piirkonda, olles selle halduskeskuseks.

Neretas asub endise Nereta mõisa süda, asulas on kultuurimaja ja keskkool. Asulas on nii luterlik kui ka katoliiklik kirik. Dienvidsusēja jõel asub hüdroelektrijaam. 

2006. aastal oli seal 1282 elanikku. 2015. aastal oli külas 1128 elanikku ja 2022. aastal oli elanikke 987.Vietvārdu datubāze,

 Viited 

Kategooria:Aizkraukle piirkonna külad